Kamu bisa jelasin ke aku soal Kragujevac dalam bahasa jawa?

Kragujevac (basa Serbia Abjad Sirilik Serbia: Крагујевац, ) iku kutha ing Serbia, kutha gedhé dhéwé ing region Šumadija lan minangka punjer administratif saka Distrik Šumadija. Kutha iki minangka kutha gedhé dhéwé nomer papat ing Serbia sawisé Beograd, Novi Sad lan Niš. Karagujevac dumunung ing pinggir Kali Lepenica. Kragujevac misuwur kanthi anané pabrik gaman, amunisi lan montor Zastava, kang mrodhuksi montor mèrek Yugo, Florida, Zastava 10 (Punto, kanthi lisènsi saka  Fiat) lan mèrek Skala.

Kutha Kragujevac diadegaké ing taun 1476. Universitas pisanan ing nagara Serbia nalika nembé mardika saliyané Great Academy ing kutha Beograd) wis ana ing Kragujevac taun 1838, samana uga sekolah lanjutan grammar school pisanan (Gimnazija), Printworks (kaloroné ing taun1833), téater nasiona (1835) lan Akademi Militer (1837). Universitas Kragujevac diadegaké ing taun 1976 uga dumunung ing kutha iki. Sajeroning kalamangsa taun 1818 nganti taun 1839, Kragujevac dadi kutha krajan Principality Serbia, sajeroning kakuwasan Pangèran Serbia Miloš Obrenović.